**PRESSEMEDDELELSE**

Middelfart, 20. januar 2025

**Stigende efterspørgsel på uvildig byggerådgivning hos Byggecentrum i Middelfart**

Byggecentrum, Danmarks største byggeudstilling i Middelfart, oplever en markant stigning i efterspørgslen på deres uvildige byggerådgivning. Fra 2023 til 2024 er antallet af bookinger steget med næsten 60 %, hvilket vidner om en voksende interesse for professionel rådgivning blandt private boligejere.

Mette Hauge Kaae, marketingansvarlig hos Byggecentrum, udtaler:  
"Vi ser en tydelig tendens, hvor flere og flere henvender sig til os for at få professionel og gratis vejledning, især dem der skal bygge om eller bygge til. Mange ønsker en *second opinion* på deres projekter, og det er en udvikling, vi har set vokse markant det seneste år. Vores rådgivning er uvildig og består af eksperter inden for byggesager, arkitektur, konstruktion og indretning. Vi ser en stigende efterspørgsel fra boligejere der søger energieffektive løsninger i deres renoveringsprojekter. Dette omfatter alt fra solpaneler og varmepumper til forbedring af isolering og valg af miljøvenlige materialer som genbrugsmaterialer, træ og naturlige byggematerialer. Det er tydeligt, at flere har fået øjnene op for den værdi, som Byggerådet kan tilføre deres byggeprojekter."

Byggecentrum har i mange år tilbudt gratis byggerådgivning, men den store stigning i bookinger afspejler en bredere tendens, hvor private ønsker kvalificeret vejledning for at sikre, at deres byggeprojekter bliver så succesfulde som muligt.

De rådgivende eksperter i Byggecentrum hjælper med at afklare tekniske, lovmæssige, økonomiske og designmæssige udfordringer og sikrer, at kunderne kan træffe informerede beslutninger.

For mere information om Byggecentrum og deres uvildige byggerådgivning, besøg Byggecentrum.dk.

**Om Byggecentrum:**  
Byggecentrum i Middelfart er Danmarks største byggeudstilling med 140+ udstillede brands, produkter og løsninger til bolig og byggeri fordelt på 28.000 m2. Derudover forefindes også Syddanmarks største badudstilling og Danmarks største udstilling af fritidshuse og tiny houses på lokationen. Udstillingen holder åbent 360 dage om året med bemandet reception, hvor man kan få vejledning.